Die omstrede blaser-besluit om Engeland se Owen Farrell nie vir ’n onwettige duikslag te straf nie, sal as ’n gekroek bestempel kan word. Maar die Springbokke se tranedal en hartseer oor hulle Saterdag met 12-11 teen Engeland verloor het, moet eerder wees oor hul lynstaan-selfmoord as oor ’n kans pale toe wat hulle nie gegun is nie
Daar sal nog baie gesê word oor die skouerloop van die Engelse losskakel op André Esterhuizen in die laaste beweging van die toets.
Sulke duikslae het al menige keer op ’n geelkaart en erger strawwe uitgeloop, maar daar is besluit dit regverdig nie ’n geleentheid vir die Springbokke om aan te lê pale toe nie.
Terwyl die tuisspan nie een keer tot naby die teenstander se doellyn kon vorder nie, het die Bokke lank voor rustyd vyf keer vir ’n aanvallende lynstaan by die doellyn aangetree – álles vergeefs.
Die Bok-slot Pieter-Steph du Toit is reeds in die eerste beweging oor die voordeellyn en daar was vroeg tekens dat die Bok-voorhoede te veel in die enjinkamer vir die tuisspan sou hê.
Engeland het daarby vir ’n ruk sonder die slot Maro Itoje, wat in die 15de minuut met ’n gele gestraf is vir ’n oortreding by ’n afbreekpunt, klaargekom.
Sy span het grotendeels hierin geslaag, hoewel die Rose aanstaande week teen die All Blacks baie meer om die lyf sal moet hê.
Vonkelwyn-rugby was dit beslis nie, maar dit is die kenmerk van ’n knap span – om aan die wenkant te wees, al is jou teenstander die een wat die pas aangee.
En daarmee is Rassie Erasmus en sy span se aspirasies om die seisoen met ’n vier-uit-vier-toer af te sluit iets van die verlede.
Daar was darem ’n paar positiewe vertonings en Suid-Afrika se verdediging was van die boonste rakke. De Allende was puik in die middelveld en Du Toit was voor weer ’n masjien met die flank Duane Vermeulen nie ver agter nie.
Pak toebroodjies en ’n fles koffie in en ry eers deur die dorp en uit teen die Franschhoekpas tot by die Mont Rochelle-natuurreservaat aan die bopunt.
Hier’s ook ’n sonwyser met die name van die oorspronklike Franse Hugenote. Dié wat nog interessanthede oor die Hugenote wil sien, soos ’n ou Bybel wat destyds al die pad uit Frankryk saamgekom het, kan ’n draai maak by die museum (nog R10 per volwassene, R5 per kind).
Maak ’n draai by die dorpsmark langs die NG kerk in Hugenoteweg as jy oor ’n naweek hier is (10 vm.-3 nm.).
Die stalletjies het goed soos wildeboegoe en tweedehandse boeke, en jy kan onder die boom sit, na die musiekmaker luister en aan ’n pannekoek smul.
Stap terug kar toe en mik na ’n wynplaas. Hier’s báie om van te kies – meer as 50 in die vallei. As jy die wynvallei behoorlik wil verken, kom op ’n ander dag weer en koop ’n wyntremkaartjie (nog inligting heel onderaan dié artikel). Die wyntrem is nie die moeite werd as jy net tyd het vir een plaas nie.
Franschhoek Cellar (021 876 2086; thefranschhoekcellar.co.za) is op jou linkerkant soos jy met die hoofstraat by die dorp uit ry. Hier’s ’n speelplek en klimraam vir die kinders, en die spyskaart het ’n taamlike verskeidenheid: van spaghetti bolognese vir die kinders (R48) tot ’n gourmetsalmbroodjie (R85) of geroosterde varklies (R130).
Maak op pad terug N1 toe ’n draai by die Franschhoek-motormuseum op die L’Ormarins-plaas (draai links van die R45 af op pad na die Paarl, sowat 10 km buite die dorp).
Koop ’n kaartjie aanlyn (winetram.co.za) vooruit, veral in die besige somermaande. Jy kies tussen 6 roetes wat elk 8 verskillende wynplase insluit. Elke roete sluit ’n tremrit in tussen van die plase, maar jy ry vir die grootste deel van die roete op ’n bus.